smcproject/ml-wiki-sentences huggingface dataset:
അടിച്ചമർത്തലിലൂടെ എല്ലാ കാലത്തും തദ്ദേശീയരായ സുറിയാനി ക്രിസ്ത്യാനികളെ ഭരിക്കാൻ ആവില്ല എന്നും അതിനു ഇനിയും തുനിഞ്ഞാൽ വീണ്ടും സഭയിൽ പിളർപ്പുകൾ ഉണ്ടാകും എന്നും മനസ്സിലാക്കിയ റോമൻ കത്തോലിക്ക നേതൃത്വം മലബാറിലെ സുറിയാനി ക്രിസ്ത്യാനികളെ ലത്തീൻ സഭയുടെ വരാപ്പുഴ വികാരിയാത്തിൽ നിന്ന് വേർപെടുത്താൻ തീരുമാനിച്ചു.
1887ൽ മലബാറിലെ സുറിയാനി കത്തോലിക്കരെ വരാപ്പുഴ അപ്പസ്തോലിക് വികാരിയത്തിൽ നിന്ന് അന്നത്തെ മാർപാപ്പ പിയൂസ് 13ാമൻ സ്വതന്ത്രമാക്കി.
ലത്തീൻ ക്രിസ്ത്യാനികളിൽ നിന്ന് തിരിച്ചറിയാൻ സീറോ-മലബാർ കത്തോലിക്കാ സഭ എന്ന പേരും അവർക്ക് കൊടുത്തു.
പകരം അവർക്കായി തൃശ്ശൂർ , കോട്ടയം (പിന്നീട് ചങ്ങനാശ്ശേരി) എന്നീ രണ്ട് അപ്പസ്തോലിക് വികാരിയാത്തുകൾ സ്ഥാപിതമായി.
അഡോൾഫസ് മെഡ്ലികോട്ട് , ചാൾസ് ലവീഞ്ഞ് എന്നീ വിദേശികളായ ലത്തീൻ മെത്രാന്മാരാണ് ഈ സംവിധാനങ്ങളുടെ അധ്യക്ഷന്മാരായി നിയമിതരായത്.
1896ൽ മാർപാപ്പ ഈ വികാരിയാത്തുകളെ എറണാകുളം , ചങ്ങനാശ്ശേരി, തൃശ്ശൂർ എന്നീ മൂന്ന് പുതിയ വികാരിയാത്തുകളായി പുനക്രമീകരിക്കുകയും യഥാക്രമം ലൂയീസ് പാഴേപ്പറമ്പിൽ , മാത്തായി മാക്കീൽ , യോഹന്നാൻ മേനാച്ചേരി എന്നീ തദ്ദേശീയരെ അവിടങ്ങളിൽ ബിഷപ്പുമാരായി നിയമിക്കുകയും ചെയ്തു.
1911ൽ ക്നാനായ കത്തോലിക്കർക്കായി കോട്ടയം കേന്ദ്രീകരിച്ച് ഒരു പുതിയ വികാരിയാത്ത് സ്ഥാപിതമാവുകയും മത്തായി മാക്കീലിനെ അവിടേക്ക് സ്ഥലം മാറ്റുകയും ചെയ്തു.
എന്നാൽ സിറോ-മലബാർ സഭയ്ക്ക് കേന്ദ്രീകൃത ഭരണസംവിധാനമോ നേതൃത്വമോ അനുവദിച്ചിരുന്നില്ല.
1923ൽ അന്നത്തെ മാർപാപ്പ പിയൂസ് 11ാമൻ സിറോ-മലബാർ സഭയ്ക്ക് വ്യവസ്ഥാപിതവും കേന്ദ്രീകൃതവുമായ ഭരണസംവിധാനം സ്ഥാപിച്ചു.
വികാരിയാത്തുകളെ രൂപതകൾ ആയി ഉയർത്തുകയും എറണാകുളം രൂപതയെ അതിരൂപതയായും അതിൻറെ അധ്യക്ഷനായിരുന്ന അഗസ്തീനോസ് കണ്ടത്തിലിനെ സഭയുടെ മുഴുവൻ മെത്രാപ്പോലീത്തയായും പ്രഖ്യാപിക്കുകയും ചങ്ങനാശ്ശേരി, തൃശൂർ, കോട്ടയം എന്നിവയെ സാമന്ത രൂപതകൾ ആക്കുകയും ചെയ്തു.
1992ൽ ജോൺ പോൾ 2ാമൻ മാർപ്പാപ്പ എറണാകുളം അതിരൂപതയുടെ അധ്യക്ഷനായിരുന്ന കർദിനാൾ ആന്റണി പടിയറയെ സിറോ-മലബാർ സഭയുടെ മേജർ ആർച്ച്ബിഷപ്പായി നിയമിച്ചുകൊണ്ട് സഭയെ മേജർ ആർക്കിഎപിസ്കോപ്പൽ പദവിയുള്ള ഒരു സ്വയാധികാര സഭയായി ഉയർത്തി.
2011ൽ അന്നത്തെ മേജർ ആർച്ചുബിഷപ്പ് കർദിനാൾ വർക്കി വിതയത്തിലിന്റെ മരണത്തെ തുടർന്ന് സിറോ-മലബാർ സഭയുടെ തദ്ദേശീയമായി തിരഞ്ഞെടുക്കപ്പെട്ട ആദ്യ തലവനായി കർദ്ദിനാൾ ജോർജ്ജ് ആലഞ്ചേരി സ്ഥാനമേറ്റു.
തുടർന്ന് സഭയുടെ അധികാര മേഖല ഇന്ത്യ മുഴുവനിലേക്കും വ്യാപിപ്പിക്കപ്പെടുകയും ചെയ്തു.
എന്നാൽ ഇതിനിടയിൽ സഭയുടെ ആചാരക്രമവും പാരമ്പര്യവുമായി ബന്ധപ്പെട്ട് തർക്കങ്ങളും ആഭ്യന്തരമായി ഉടലെടുത്തു.
അക്കാലത്ത് നിലനിന്നിരുന്ന ലത്തീൻവൽക്കരിക്കപ്പെട്ട കൽദായ സുറിയാനി ആചാരക്രമം തുടരണമെന്ന് ചിലർ വാദിച്ചപ്പോൾ മറ്റു ചിലർ കൂടുതൽ ശുദ്ധമായ കൽദായ സുറിയാനി ആചാരക്രമം പുനരുദ്ധരിക്കണം എന്ന് നിലപാടെടുത്തു.
അതേസമയം മറ്റൊരു വിഭാഗം കൂടുതൽ  ലത്തീൻവൽക്കരണം വേണമെന്ന് ആവശ്യപ്പെട്ടു.
ഇതിനിടയിൽ ഉത്തരേന്ത്യൻ ബ്രാഹ്മണ രീതികൾ സന്നിവേശിപ്പിച്ച് മറ്റ് ഇന്ത്യൻ സ്വയാധികാര കത്തോലിക്കാ സഭകളെ കൂടി ചേർത്ത് ഒരു ഭാരതീയ ആചാരക്രമം രൂപപ്പെടുത്തണം എന്ന പുതിയ ആശയവുമായി മറ്റൊരു വിഭാഗം രംഗത്തെത്തി.
ഈ അഭിപ്രായവ്യത്യാസങ്ങളും തർക്കങ്ങളും സഭയെ പ്രതിസന്ധിയിലാക്കി മാറ്റി.
ഈ പ്രശ്നത്തെ തുടർന്ന് സിറോ-മലബാർ സഭയുടെ ആരാധനാക്രമ വിഷയത്തിൽ ഇടപെട്ട റോം 1934ൽ പരമ്പരാഗത കൽദായ സുറിയാനി ആചാരക്രമം പുനരുദ്ധരിക്കുകയാണ് വേണ്ടത് എന്ന് നിലപാടെടുത്തു.
1964ൽ സമ്മേളിച്ച 2ാം വത്തിക്കാൻ സൂനഹദോസ് പൗരസ്ത്യ കത്തോലിക്കാ സഭകളിലെ ലത്തീൻവൽക്കരണം നിരോധിക്കുകയും പൗരസ്ത്യ ആചാരക്രമങ്ങൾ പുനരുദ്ധരിക്കാൻ പ്രോത്സാഹിപ്പിക്കുകയും ചെയ്തതോടെ സീറോ-മലബാർ സഭയിൽ പൗരസ്ത്യ സുറിയാനി ആചാരക്രമം ഉദയംപേരൂർ സൂനഹദോസിന് മുമ്പുണ്ടായിരുന്ന രീതിയിൽ പുനസ്ഥാപിക്കുന്നതിന് ഔദ്യോഗികമായ ശ്രമങ്ങൾ തുടങ്ങി.
2020ഓടെ നെസ്തോറിയസിന്റെയും മോപ്സുവേസ്ത്യയിലെ തെയദോറിന്റെയും പേരുകളിലുള്ള അനാഫോറകൾ പുനരുദ്ധരിക്കപ്പെട്ടത് സഭയുടെ ചരിത്രത്തിലെ നിർണ്ണായക ഏടുകളായി മാറി.
അതേസമയം നീക്കങ്ങൾക്കെതിരെ ശക്തമായ പ്രതിഷേധങ്ങളും എതിർവിഭാഗത്തിൽ നിന്ന് തുടർന്നുകൊണ്ടിരിക്കുന്നു.
വിവിധ സഭകൾ മാർ തോമാ നസ്രാണികളിലെ വിവിധ വിഭാഗങ്ങൾ Part of a series on മാർത്തോമാ ക്രിസ്ത്യാനികൾ ചരിത്രം തോമാശ്ലീഹാ · ക്നായി തോമാ · മാർ സബോർ, മാർ അഫ്രോത്ത് · തരിസാപ്പള്ളി ശാസനങ്ങൾ · ഉദയം‌പേരൂർ സുന്നഹദോസ് · കൂനൻ കുരിശുസത്യം ആരാധനാസംബന്ധം കുരിശുകൾ · സഭകൾ · പള്ളികൾ · സുറിയാനി ഭാഷ · ആരാധനാ സംഗീതം പ്രമുഖവ്യക്തികൾ അബ്രഹാം മല്പാൻ · പാറേമ്മാക്കൽ തോമ്മാക്കത്തനാർ · കായംകുളം ഫിലിപ്പോസ് റമ്പാൻ · വിശുദ്ധ കുര്യാക്കോസ് ഏലിയാസ് ചാവറ · വർഗീസ് പയ്യപ്പിള്ളി · മാർ തോമ ഒന്നാമൻ · വിശുദ്ധ അൽഫോൻസ · സാധു കൊച്ചുകുഞ്ഞ് ഉപദേശി · കരിയാറ്റിൽ മാർ ഔസേപ്പ് · വട്ടശേരിൽ ഗീവർഗീസ് മാർ ദീവന്നാസ്യോസ് · പരുമല ഗീവർഗ്ഗീസ് മാർ ഗ്രീഗോറിയോസ് · ഗീവർഗ്ഗീസ് മാർ ഈവാനിയോസ് · എവുപ്രാസ്യാമ്മ · വില്ലാർവട്ടം തോമ സംസ്കാരം മാർഗംകളി · പരിചമുട്ടുകളി · പാചകം · സുറിയാനി മലയാളം ക സ തി
ഒറ്റ സമുദായമായി കഴിഞ്ഞിരുന്ന മാർ തോമാ നസ്രാണികൾ കൂനൻ കുരിശു സത്യത്തിനു ശേഷം 1657-65 കാലത്താണു് ആദ്യമായി പിളർന്നതു്.
ഇപ്പോൾ ഇവർ സിറോ മലബാർ സഭ , മലങ്കര ഓർത്തഡോക്സ് സുറിയാനി സഭ , യാക്കോബായ സുറിയാനി ക്രിസ്ത്യാനി സഭ , സീറോ മലങ്കര കത്തോലിക്കാ സഭ , മലങ്കര മാർത്തോമ്മാ സുറിയാനി സഭ , കൽദായ സുറിയാനി സഭ , മലബാർ സ്വതന്ത്ര സുറിയാനി സഭ , സെന്റ് തോമസ് ഇവാഞ്ചലിക്കൽ സഭ എന്നിങ്ങനെ വിവിധ സഭകളിലായി ചിതറിക്കിടക്കുന്നു.
ഇവരിൽ സിറോ മലബാർ സഭയും സിറോ മലങ്കര സഭയും സ്വയംഭരണാധികാരമുള്ള പൗരസ്ത്യ കത്തോലിക്കാ സഭകളാണ് .
സിറോ മലബാർ സഭ പൗരസ്ത്യ സുറിയാനി ആരാധനക്രമവും സിറോ മലങ്കര സഭ പാശ്ചാത്യ സുറിയാനി ആരാധനക്രമവും പിന്തുടരുന്നു.
കേരളത്തിലെ ഓറിയന്റൽ ഓർത്തഡോക്സ് സഭകളാണ് മലങ്കര ഓർത്തഡോക്സ് സുറിയാനി സഭയും യാക്കോബായ സുറിയാനി ക്രിസ്ത്യാനി സഭയും .
ഇവയിൽ യാക്കോബായ സുറിയാനി സഭ, സുറിയാനി ഓർത്തഡോക്സ് സഭയുടെ സ്വയംഭരണാധികാരമുള്ള കേരളത്തിലെ പ്രാദേശിക സഭയായി പ്രവർത്തിക്കുന്നു.
ഔദ്യോഗികമായി ഓറിയന്റൽ ഓർത്തഡോക്സ് സഭാകുടുംബത്തിലെ അംഗമല്ലെങ്കിലും ഓറിയന്റൽ ഓർത്തഡോക്സ് വിശ്വാസത്തിലും പാരമ്പര്യത്തിലുമുള്ള കേരളത്തിലെ മറ്റൊരു സഭയാണ് മലബാർ സ്വതന്ത്ര സുറിയാനി സഭ .
ഈ മൂന്നു സഭകളും പാശ്ചാത്യ സുറിയാനി ആരാധനക്രമം പിന്തുടരുന്നു.
പൗരസ്ത്യ നവീകരണ സഭകളായ മാർത്തോമ്മാ സഭയും സെന്റ് തോമസ് ഇവാഞ്ചലിക്കൽ സഭയും പാശ്ചാത്യ സുറിയാനി ആരാധനക്രമം അവരുടെ നവീകരണ ദർശനങ്ങൾക്കനുസൃതമായ രീതിയിൽ പരിഷ്കരിച്ചുപയോഗിക്കുന്നു.
അസ്സീറിയൻ പൗരസ്ത്യ സഭയുടെ കേരളത്തിലെ ശാഖയാണ് കൽദായ സുറിയാനി സഭ .
ഇവർ പൗരസ്ത്യ സുറിയാനി ആരാധനക്രമം പിന്തുടരുന്നു.
ഇതും കാണുക തോമാശ്ലീഹാ സുറിയാനി ഉദയംപേരൂർ സുന്നഹദോസ് കൂനൻ കുരിശുസത്യം കേരളത്തിലെ സുറിയാനി ക്രിസ്ത്യാനികൾ ക്രിസ്തുമതം കേരളത്തിൽ ഇന്ത്യയിലെ പുരാതന ക്രൈസ്തവ കേന്ദ്രങ്ങൾ അവലംബം സൂചിക കുറിപ്പുകൾ സ്രോതസ്സുകൾ പ്രാഥമിക സ്രോതസ്സുകൾ {{ cite book }} :  CS1 maint: location missing publisher ( link ) പള്ളത്ത് 2006ൽ നിന്ന് ഇംഗ്ലീഷ് പരിഭാഷ ദ്വിതീയ സ്രോതസ്സുകൾ {{ cite book }} :  CS1 maint: location missing publisher ( link ) {{ cite encyclopedia }} :  CS1 maint: date and year ( link ) {{ cite web }} :  CS1 maint: date and year ( link ) {{ cite web }} :  CS1 maint: date and year ( link ) {{ cite book }} :  CS1 maint: location missing publisher ( link ) {{ cite book }} : | journal= ignored ( help ) {{ cite book }} :  CS1 maint: multiple names: authors list ( link )
മാർ തോമാ യാക്കോബായ സുറിയാനി പള്ളി, വടക്കൻ പറവൂർ
മാർത്തോമാ യാക്കോബായ സുറിയാനി പള്ളി എറണാകുളം ജില്ലയിലെ വടക്കൻ പറവൂർ നഗരത്തിൽ സ്ഥിതി ചെയ്യുന്ന ഒരു പുരാതന ക്രൈസ്തവ ആരാധനാലയമാണ്.
പറവൂർ ചെറിയപള്ളി എന്നും ഇത് അറിയപ്പെട്ടു വരുന്നു.
മലങ്കര യാക്കോബായ സുറിയാനി ഓർത്തഡോക്സ് സഭയുടെ കീഴിലാണ് ഈ പള്ളി നിലനിൽക്കുന്നത്.
പറവൂരിലെ പുരാതനമായ സാപോർ അപ്രോത്ത് വലിയപള്ളിയിലെ ഇടവകാംഗങ്ങളുടെ ചേർന്ന് പറവൂർ പട്ടണത്തിലെ ഏഴ് അങ്ങാടികളുടെ മധ്യത്തിലായി സ്ഥാപിച്ചതാണ് ഈ പള്ളി.
1566 നവംബർ 29ന് മലബാറിലെ കൽദായ മെത്രാപ്പോലീത്ത മാർ യൗസേപ്പ് സുലാഖ ഈ പള്ളി വെഞ്ചരിച്ചു എന്ന് പള്ളിയിൽ സ്ഥാപിച്ചിരിക്കുന്ന ശിലാലിഖിതത്തിൽ രേഖപ്പെടുത്തിയിരിക്കുന്നു.
1665 മലബാറിൽ എത്തിയ പ്രസിദ്ധനായ സുറിയാനി ഓർത്തഡോക്സ് സഭ നേതാവ് ഗ്രിഗോറിയോസ് അബുൽ ജലീലിന്റെ കബറിടം സ്ഥിതി ചെയ്യുന്നത് ഈ പള്ളിയിലാണ്.
അതിനുശേഷം യാക്കോബായ സഭയുടെ നിരവധി മെത്രാഭിഷേകങ്ങൾക്കും ചരിത്ര സംഭവങ്ങൾക്കും ഈ പള്ളി വേദിയായി.
ചരിത്രം മാർ തോമാ പാരമ്പര്യം
കേരളത്തിലെ മാർത്തോമാ നസ്രാണികളുടെ പാരമ്പര്യം അനുസരിച്ച് ക്രി.
52ൽ ക്രിസ്തു ശിഷ്യനായ മാർ തോമാ ശ്ലീഹ കൊടുങ്ങല്ലൂർ പട്ടണത്തിൽ കപ്പലിറങ്ങുകയും മലബാറിലെ തന്റെ പ്രവർത്തനം ആരംഭിക്കുകയും ചെയ്തു.
മലബാർ തീരത്ത് അദ്ദേഹം സ്ഥാപിച്ചു എന്ന് വിശ്വസിക്കപ്പെടുന്ന ഏഴര പള്ളികളിൽ ഒന്നാണ് വടക്കൻ പറവൂരിലെ കോട്ടക്കാവ് പള്ളി.
പുരാതനമായ മുസിരിസ് തുറമുഖം പറവൂരിന്റെ വടക്ക് ഭാഗത്തായാണ് സ്ഥിതി ചെയ്തിരുന്നത്.
പറവൂരിലെ രേഖപ്പെടുത്തപ്പെട്ട ക്രൈസ്തവ ചരിത്രം
ഒരു കടൽത്തീര പ്രദേശം എന്ന നിലയിലും കൊടുങ്ങല്ലൂർ, കൊച്ചി എന്നീ തുറമുഖ നഗരങ്ങളുടെ ഇടയിലുള്ള പട്ടണം എന്ന നിലയിലും വളർന്നുവന്നതാണ് വടക്കൻ പറവൂർ.
പുരാതന കാലം മുതൽക്കേ യഹൂദരുടെയും സുറിയാനി ക്രിസ്ത്യാനികളുടെയും പ്രമുഖ ആവാസകേന്ദ്രം ആയിരുന്നു വടക്കൻ പറവൂർ.
വടക്കൻ പറവൂരിലെ രേഖപ്പെടുത്തപ്പെട്ട ആദ്യ ക്രൈസ്തവ ആരാധനാ കേന്ദ്രം സാപോർ , അപ്രോത്ത് എന്നിവരുടെ പേരിൽ നിലനിന്ന വലിയപള്ളിയാണ്.
കൊടുങ്ങല്ലൂർ ആസ്ഥാനമാക്കിയ പൗരസ്ത്യ സുറിയാനി മെത്രാൻ മാർ യാക്കോബ് ആവൂന യുടെ നേതൃത്വത്തിന് കീഴിൽ ഈ പള്ളി നിലനിന്ന കാലത്തെ സുറിയാനി കയ്യെഴുത്ത് പ്രതികൾ ലഭ്യമാണ്.
ഉദയംപേരൂർ സൂനഹദോസിനു ശേഷം സാപോർ, അപ്രോത്ത് നാമധേയത്തിൽ നിലനിൽക്കുന്ന മറ്റ് പള്ളികളെ പോലെ പറവൂരിലെ വലിയപള്ളിയും ഗെർവാസീസ്, പ്രോത്താസീസ് എന്നിവരുടെ പേരിലേക്ക് മാറ്റപ്പെട്ടു.
സൂനഹദോസിന് മുൻപ് തന്നെ പ്രദേശത്ത് മാർത്തോമാ ശ്ലീഹായുടെ നാമത്തിൽ ചെറിയപള്ളിയും നിലവിൽ വന്നിരുന്നു.
പതിനാറാം നൂറ്റാണ്ടിന്റെ അവസാന പകുതിയിൽ മലബാറിൽ സഭാഭരണം നടത്തിയിരുന്ന കൽദായ മെത്രാപ്പോലീത്ത മാർ യൗസേപ്പ് സുലാഖ യാണ് ഈ പള്ളിയുടെ തറക്കല്ലിട്ടതും വെഞ്ചിരിപ്പ് നടത്തിയതും എന്ന പള്ളിയിൽ സൂക്ഷിച്ചിരിക്കുന്ന ശിലാലിഖിതത്തിൽ രേഖപ്പെടുത്തിയിരിക്കുന്നു.
പോർട്ടുഗീസ് ചരിത്രരേഖയായ ജോർനാദയിൽ വടക്കൻ പറവൂരിലെ രണ്ടു പള്ളികളേയും കുറിച്ച് രേഖപ്പെടുത്തിയിട്ടുണ്ട്.
ഈ അധിവാസമേഖലയിൽ (പറൂർ) രണ്ട് പള്ളികളുണ്ട്, ഒന്ന് മഹിമയേറിയ വിശുദ്ധ തോമായ്ക്ക് സമർപ്പിക്കപ്പെട്ടതാണ്, മറ്റൊന്ന് അവർ (മാർ തോമാ ക്രിസ്ത്യാനികൾ) രണ്ട് വിശുദ്ധന്മാർ എന്ന് വിളിച്ചിരുന്ന ആ രണ്ട് നെസ്തോറിയൻമാർക്കായി (മാർക്സാബ്രോ, മാർപ്രോദ്) സമർപ്പിക്കപ്പെട്ടതായിരുന്നു, ആർച്ചുബിഷപ്പ് (അലക്സിസ് മെനസിസ്) സർവ്വ വിശുദ്ധന്മാരുടെയും എന്ന പേര് നൽകി.
രണ്ടും ഇടവകകളാണ്.
ഓരോന്നിനും മതിയായ എണ്ണം ആളുകളുണ്ട്.
— ഗുവേയ 1601 പള്ളിയുടെ സ്ഥാപനം
പറവൂർ മാർ തോമാ സുറിയാനി പള്ളി (ചെറിയപ്പള്ളി) വടക്കൻ പറവൂരിലെ പുതിയ അങ്ങാടിയിൽ 1566 ൽ സമീപത്ത് സ്ഥിതി ചെയ്യുന്ന പഴയ പള്ളിയിലെ ഇടവകക്കാർ നിർമ്മിച്ചതാണ്.
പറവൂരിലെ സമ്പന്നരായ പ്രാദേശിക വ്യാപാരികളായിരുന്ന വലിയങ്ങാടി തരകൻമാരാണ് പുതിയ പള്ളിയുടെ നിർമ്മാണത്തിന് നേതൃത്വം നൽകിയത്.
പറവൂരിലെ പ്രാദേശിക ഭരണാധികാരി പള്ളിയെ നികുതിയിൽ നിന്ന് ഒഴിവാക്കുകയും പറവൂർ പട്ടണത്തിലെ പുതിയ ഏഴ് അങ്ങാടികൾക്കിടയിൽ ഒരു സ്ഥലം ദാനം ചെയ്യുകയും ചെയ്തു.
കൽദായ മെത്രാപ്പോലീത്ത മാർ യൗസേപ്പിന്റെ നേതൃത്വത്തിൽ പള്ളി വെഞ്ചരിച്ച് കുരിശും സ്ഥാപിച്ച് ആരാധനയ്ക്കായി തുറന്നു കൊടുത്തു.
പള്ളിയുടെ സ്ഥാപനം ഒരു പഴയ കരിങ്കൽ ഫലകത്തിൽ ആലേഖനം ചെയ്യുകയും പള്ളിയുടെ മുൻവാതിലിനടുത്തുള്ള ഭിത്തിയിൽ പതിക്കുകയും ചെയ്തിട്ടുണ്ട്.
മദ്ബഹ കരിങ്കൽ ഫലകത്തിലെ ലിഖിതം
മാറാനീശോമിശിഹാ പിറന്നിട്ട്‌ 1566-ാ‍ം കാലം വൃശ്ചിക ഞായർ 16-ാ‍ം തീയതി പട്ടമന പറവൂർ മാർത്തോമാ പള്ളി വെപ്പാൻ മാർ യൗസേപ്പ് മെത്രാനും മറ്റു പല ദേശത്തുപട്ടക്കാരും ഇണങ്ങരും കൂടി കുരിശും നാട്ടി സമ്മതിച്ച്‌ കുർബാനയും ചെയ്തു അന്നുതന്നെ.
ഗ്രിഗോറിയോസ് അബ്ദുൽ ജലീൽ
1653ൽ തുർക്കിയിലെ അമീദ് (ദിയാർബക്കിർ) രൂപതയുടെ മെത്രാപ്പോലീത്തയായി അദ്ദേഹത്തെ പാത്രിയാർക്കീസ് ​​ ഇഗ്നാത്തിയോസ് ശെമവൂൻ നിയമിച്ചു.
സുറിയാനി ഓർത്തഡോക്സ് സഭയുടെ പാത്രിയാർക്കീസ് ​​ ഇഗ്നാത്തിയോസ് അബ്ദുൽ മസിഹ് ഒന്നാമന്റെ പ്രതിനിധിയായിരുന്നു അദ്ദേഹം.
മലബാറിൽ എത്തിച്ചേർന്ന ഇദ്ദേഹം അർക്കദിയാക്കോനെ മെത്രാനായി വാഴിച്ചു.
1681ൽ അദ്ദേഹം ഇന്ത്യയിൽ വച്ച് മരണപ്പെട്ട ഇദ്ദേഹത്തിന്റെ ഭൗതികാവശിഷ്ടങ്ങൾ വടക്കൻ പറവൂരിലെ മാർ തോമാ ചെറിയപള്ളിയിൽ സംസ്‌കരിച്ചിരിക്കുന്നു.
2000 ഏപ്രിൽ 4ന് ​​ ഇഗ്നാത്തിയോസ് സാഖാ പ്രഥമൻ പാത്രിയർക്കീസ് മാർ ഗ്രിഗോറിയോസ് അബ്ദൽ ജലീലിനെ സഭയുടെ വിശുദ്ധനായി പ്രഖ്യാപിച്ചു.
അവലംബം 1 2 3 4 5 6 7 1 2 1 2 {{ cite web }} : | archive-date= / | archive-url= timestamp mismatch; 30 സെപ്റ്റംബർ 2011 suggested ( help ) ↑ ↑ ↑ Brock, Sebastian P. (2011a).
Gorgias Encyclopedic Dictionary of the Syriac Heritage: Electronic Edition.
Gorgias Press
മാർ തോമ ചെറിയപള്ളി, കോതമംഗലം
കേരളത്തിലെ എറണാകുളം ജില്ലയിലെ കോതമംഗലം പട്ടണത്തിൽ സ്ഥിതി ചെയ്യുന്ന ഒരു മലങ്കര യാക്കോബായ സുറിയാനി പള്ളിയാണ് മാർ തോമ ചെറിയപള്ളി .
മാർത്ത് മറിയം വലിയപള്ളിയിൽ നിന്ന് വേർപിരിഞ്ഞ 18 കുടുംബങ്ങൾ 1455 ൽ സ്ഥാപിച്ചതാണ് ഈ പള്ളിയെന്ന് വിശ്വസിക്കപ്പെടുന്നു.
സുറിയാനി ഓർത്തഡോക്സ് മഫ്രിയോനോ ബസേലിയോസ് യൽദോ കോതമംഗലത്ത് എത്തിയതോടെയാണ് ഈ പള്ളി കേരളത്തിൽ പ്രസിദ്ധമായത്.
ഈ പള്ളിയിലെ അൾത്താര മുറിയിലാണ് അദ്ദേഹത്തെ അടക്കം ചെയ്തത്.
ഇന്നത്തെ കോതമംഗലം പ്രദേശം ചരിത്രപരമായി മാലാഖച്ചിറ എന്നാണ് അറിയപ്പെട്ടിരുന്നത്.
ഭരിച്ചിരുന്ന കർത്താക്കളുടെ കാലം മുതൽ കോതമംഗലം അതിന്റെ സമൃദ്ധിക്ക് പേരുകേട്ടതാണ്.
‘പൂക്കോട്ടുമല’ നസ്രാണി വ്യാപാരി കുടുംബങ്ങൾക്ക് പള്ളി സ്ഥാപിക്കാൻ കർത്താ അനുവദിച്ചു.
പരിശുദ്ധ കന്യകാമറിയയുടെ പേരിലുള്ള മർത്തമറിയം വലിയപള്ളി അവിടെ 1340 എ.ഡി.യിൽ സിറിയൻ ക്രിസ്ത്യാനികൾ നിർമ്മിച്ചതാണ്, അന്നുമുതൽ ഇത് ദേശത്തിന്റെ ഈ ഭാഗത്തെ ക്രൈസ്തവ ഭക്തരുടെ നിത്യ സഹായ സ്രോതസ്സാണ്.
ഒരു നൂറ്റാണ്ടിലേറെക്കാലം സഭയുടെ ആത്മീയവും കാലികവുമായ കാര്യങ്ങൾ നിയന്ത്രിച്ചത് ഏതാനും സുറിയാനി ക്രൈസ്തവ കുടുംബങ്ങളായിരുന്നു. 'പാസരം'(സ്ത്രീധനത്തിന്റെ ഒരു അംശം) കാരണം നിർവാഹക സമിതിയിലെ സ്വാധീനമുള്ള ചില അംഗങ്ങൾ തമ്മിലുള്ള വ്യക്തിപരമായ അഭിപ്രായവ്യത്യാസങ്ങളാൾ പതിനെട്ട് കുടുംബങ്ങൾ വേർപെട്ടൂ, ഒടുവിൽ ചരിത്രപ്രസിദ്ധമായ മാർത്തോമ്മാ ചെറിയപ്പള്ളി പണിതു.
എ.ഡി 1455-ൽ പ്രാദേശിക ഭരണാധികാരി കൈമൾ പള്ളി പണിയാൻ കൊല്ലിക്കാട്ടുമലയിൽ സ്ഥലം അനുവദിച്ചു.
അവർ ആദ്യം അവിടെ ഒരു കുരിശ് സ്ഥാപിച്ച് ആരാധിച്ചു.
ഈ കുരിശ് അക്രമികൾ പിഴുതെറിഞ്ഞ് നദിയിലേക്ക് എറിഞ്ഞു.
കർത്താക്കളുടെ സാന്നിധ്യത്തിൽ മറ്റൊരു കുരിശ് സ്ഥാപിക്കുകയും അവിടെയുണ്ടായിരുന്നവർക്ക് മധുരപലഹാരങ്ങൾ അർപ്പിക്കുകയും ചെയ്തു.
കന്നി 13ന് അവിടെ ഒരു പള്ളി പണിതു.
അതിന്റെ ഓട് മേഞ്ഞ മേൽക്കൂരയ്ക്ക് തീപിടിച്ചു, തുടർന്ന് മേൽക്കൂര ടൈൽ പാകി.
സഭാ ചരിത്രമനുസരിച്ച്, 1685-ൽ സിറിയക് ഓർത്തഡോക്സ് ബിഷപ്പ് ബസേലിയോസ് യെൽദോ പള്ളിയിൽ എത്തി.
മലയാളം കലണ്ടറിലെ കന്നിമാസം 11-നാണ് അദ്ദേഹം പള്ളിയിലെത്തിയത്.
വർത്തമാനം
1600-ലധികം കുടുംബങ്ങൾ അംഗത്വമുള്ള ഈ പള്ളി യാക്കോബായ സുറിയാനി സഭയിലെ ഏറ്റവും വലിയ ഭദ്രാസനമായ അങ്കമാലി ഭദ്രാസനയുടെ കീഴിലാണ്.
ലൗകിക കാര്യങ്ങളിൽ പള്ളി സ്വന്ത ഭരണഘടനയാൽ നിയന്ത്രിക്കപ്പെടുന്നു.
എന്നിരുന്നാലും, അന്ത്യോഖ്യായിലെയും എല്ലാ കിഴക്കിന്റെയും പാത്രിയർക്കീസിന്റെ കീഴിൽ, മലങ്കരയിലെ കാതോലിക്ക മുഖേന, അന്ത്യോഖ്യയിലെ അപ്പസ്തോലിക സിംഹാസനത്തോട് വിധേയത്വം പുലർത്തുന്ന അങ്കമാലി ഭദ്രാസനത്തിന്റെ മെത്രാപ്പോലീത്തായാണ് അതിന്റെ ആത്മീയ കാര്യങ്ങൾ നയിക്കുന്നത്.
പരിശുദ്ധ ബസേലിയോസ് യെൽദോ ബാവയുടെ പേരിൽ ഒരു ഉയർന്നതരം വിദ്യാശാലയും ഒരു പ്രധാന ആശുപത്രിയും ഇടവക നടത്തുന്നു.
സംസ്ഥാനത്തെ ഏറ്റവും വലിയ കലാ-വിജ്ഞാന ഉന്നതവിദ്യാഭ്യാസസ്ഥാപനങ്ങളിലൊന്നായ കോതമംഗലത്ത് യന്ത്രശാസ്‌ത്ര ഉന്നതവിദ്യാഭ്യാസസ്ഥാപനം നടത്തുന്ന മാർ അത്തനേഷ്യസ് കോളേജ് അസോസിയേഷന്റെ പ്രധാന പിന്തുണ കൂടിയാണ് ഈ ഇടവക.
ഇവർ ഒരു പ്രശസ്ത പാർപ്പിട ഉയർന്നതരവിദ്യാശാലയും നടത്തുന്നു.
1953-ൽ അന്തരിച്ച മലങ്കര മെത്രാപ്പോലീത്ത വിശുദ്ധ അത്തനേഷ്യസ് പൗലോസിന്റെ പേരിലാണ് രണ്ട് സ്ഥാപനങ്ങൾക്കും പേര് നൽകിയിരിക്കുന്നത്.
യെൽദോയും ബേസിലും
യെൽദ ( കിഴക്കൻ സുറിയാനി )/യെൽദോ ( പടിഞ്ഞാറൻ സുറിയാനി ) എന്ന പേരിന്റെ അർത്ഥം ക്രിസ്മസ് എന്നാണ്.
യെൽദോ നോമ്പ് ഡിസംബർ 1 മുതൽ ഡിസംബർ 25 വരെ ആണ്.
ഇംഗ്ലീഷിൽ യെൽദോ എഴുതാൻ വിവിധ അക്ഷരവിന്യാസങ്ങൾ (Yeldho, Eldho, Eldo, Yeldo) ഉപയോഗിക്കുന്നു.
"രാജാവ്" അല്ലെങ്കിൽ "ചക്രവർത്തി" എന്നർത്ഥമുള്ള ഗ്രീക്ക് പദമായ ബസേലിയോസിന്റെ ഹ്രസ്വ രൂപമാണ് ബേസിൽ.
ചിത്രശേഖരം മദ്ബഹായും കബറിടവും.
മോർ ബസേലിയോസ് യെൽദൊ ബാവയുടേ കബറിടം മാർ ബസേലിയോസ് യെൽദോയുടെ മഞ്ചൽ പൂമുഖത്ത് നിന്നുള്ള കാഴ്ച ഇതും കാണുക ബസേലിയോസ് യെൽദോ മാർത്തമറിയം വലിയപള്ളി, കോതമംഗലം അവലംബം ബാഹ്യ ലിങ്കുകൾ Cheriapally.org
മാർ ക്വർദാഗ്
പൗരസ്ത്യ സുറിയാനി സഭ കൈത്താക്കാല൦ ഏഴാം വെള്ളിയാഴ്ച അനുഗ്രഹീത രക്തസാക്ഷിയായ മാർ ക്വാർദാഗ് സഹദായുടെ ദുക്റാന ആചരിക്കുന്നു.
സുറിയാനി ഭാഷയിൽ എഴുതപ്പെട്ട ക്വാർദാഗ് സഹാദായുടെ ചരിത്രം എന്ന പുസ്തകത്തിൽ നിന്നാണ് ഈ സഹദായെക്കുറിച്ച് നമുക്ക് കൂടുതൽ അറിയാൻ കഴിയുന്നത്.
നാലാം നൂറ്റാണ്ടിൽ സസ്സാനിയൻ സാമ്രാജ്യത്തിലെ ഒരു കുലീന കുടുംബത്തിൽ ക്വർദാഗ് ജനിച്ചു.
ക്വർദാഗിന് 25 വയസ്സുള്ളപ്പോൾ, സാപ്പൂർ രണ്ടാമൻ ചക്രവർത്തി അദ്ദേഹത്തിന്റെ മാതാപിതാക്കളുടെ എസ്റ്റേറ്റ് സന്ദർശിച്ചു, കാർഡാഗിന്റെ സുന്ദര രൂപവും കായികക്ഷമതയും കണ്ട് ഇഷ്ടപ്പെട്ട ചക്രവർത്തി ആദ്ദേഹത്തെ വടക്കൻ പേർഷ്യയിലെ ഒരു വലിയ പ്രദേശത്തിന്റെ ഗവർണറായി  നിയമിച്ചു.
അവിടെ അദ്ദേഹം അബ്ദീശോയെ കണ്ടുമുട്ടി.
സൊരാസ്ട്രിയൻ മത൦ ഉപേക്ഷിച്ച് ക്വാർദാഗ് അങ്ങനെ ക്രിസ്ത്യാനിയായി '
എന്നാൽ നാട്ടിലേക്ക് മടങ്ങിയെത്തിയ ക്വർദാഗിനെ അദ്ദേഹത്തിന്റെ കുടുംബം നിരസിക്കുകയും ക്രിസ്തുമത൦ ഉപേക്ഷിക്കാത്തതിനാൽ  സാപ്പൂർ രണ്ടാമൻ ചക്രവർത്തി കല്ലെറിഞ്ഞു കൊല്ലാൻ വിധിക്കുകയും ചെയ്തു.
എന്നാൽ ക്വർദാഗ് ഒരു ചെറിയ സൈന്യവുമായി മലകളിലേക്ക് ഓടിപ്പോയി.
അവിടെ പേർഷ്യക്കാരെ മാസങ്ങളോളം ക്വാർദാഗ് അവരെ എതിർത്തുനിന്നു.
ഒരു രാത്രി വിശുദ്ധ എസ്തപ്പാനോസ് സഹദാ അദ്ദേഹത്തിന് പ്രത്യക്ഷപ്പെടുകയും യുദ്ധം തുടരുന്നതിനേക്കാൾ നിത്യജീവിതത്തിനായി അവന്റെ ജീവൻ നൽകുന്നതാണ് നല്ലതെന്നു൦ പറഞ്ഞു.
ദൈവേഷ്ട൦ മനസിലാക്കിയ അദ്ദേഹം രാജാവിന് കീഴടങ്ങി.
ആദ്യത്തെ കല്ലെറിഞ്ഞത് സ്വന്തം പിതാവായിരുന്നു എന്ന് പറയപ്പെടുന്നു.
അങ്ങനെ അഡിയബീനിലെ അർബിലിൽ അദേഹം രക്തസാക്ഷിത്വ൦ വരിച്ചു.
അദ്ദേഹത്തിന്റെ തിരുശേഷിപ്പുകൾ സൂക്ഷിക്കുന്നിടത്തു പിന്നിട് ഒരു ദേവാലയ൦ പണിപ്പെട്ടു.
പീറ്റർ തത്ത്വം ഇംഗ്ലീഷ് വിലാസം https://ml.wikipedia.org/wiki/Peter_Principle
അധികാരശ്രണികളിലെ(hierarchy) ജോലിക്കയറ്റങ്ങൾ, അവയിലെ ഓരോ അംഗത്തേയും അയാളുടെ കഴിവുകേടിന്റെ തലത്തിൽ എത്തിച്ച് അവസാനിക്കുന്നു എന്ന വാദമാണ് പീറ്റർ തത്ത്വം .
ശ്രേണീബദ്ധമായ സം‌വിധാനത്തിലെ ഒരംഗത്തിന്, കാര്യക്ഷമത കാട്ടുന്ന കാലത്തോളം ജോലിക്കയറ്റം കിട്ടിക്കൊണ്ടിരിക്കുമെന്ന് ഈ തത്ത്വം ചൂണ്ടിക്കാട്ടുന്നു.
കാര്യക്ഷമത കാട്ടാൻ നിവൃത്തിയില്ലാത്ത ഒരു പദവിയിൽ അയാൾ എത്തുന്നതു വരെ ഇതു തുടരുന്നു.
കയറ്റങ്ങൾക്കൊടുവിൽ കഴിവുകേടിന്റെ തലത്തിൽ(level of incompetence)എത്തുന്നതോടെ, തുടർന്ന് സ്ഥാനക്കയറ്റത്തിന് അയാൾ  അർഹനല്ലാതായിത്തീരുന്നു.
ഇതിന്റെ ഫലമായി,  ശ്രേണീവ്യവസ്ഥയുള്ള സ്ഥാപനങ്ങളിലെ മിക്കവാറും പദവികളിൽ കാലക്രമേണ അവയുടെ ചുമതലകൾ നിറവേറ്റാൻ പ്രാപ്തിയില്ലാത്തവർ എത്തിച്ചേരുമെന്നും, സ്ഥാപനങ്ങൾ തുടർന്ന് പ്രവർത്തിച്ചുകൊണ്ടിരിക്കുന്നത്, കഴിവുകേടിന്റെ തലത്തിൽ എത്താൻ ബാക്കി നിൽക്കുന്ന ഏതാനും പേരുടെ ബലത്തിലായിരിക്കുമെന്നുമാണ് പീറ്റർ തത്ത്വത്തിന്റെ അനുമാനം.
1969-ൽ ലോറൻസ് ജെ. പീറ്റർ, റെയ്‌മണ്ട് ഹൾ എന്നിവർ ചേർന്നെഴുതിയ "പീറ്റർ‍ തത്ത്വം: എന്തുകൊണ്ട് കാര്യങ്ങൾ എപ്പോഴും പിഴച്ചുപോകുന്നു" എന്ന ഗ്രന്ഥത്തിലാണ് ഈ ആശയം വെളിച്ചം കണ്ടത്.
നർമ്മം നിറഞ്ഞ ഈ രചന, ലോറൻസ് പീറ്റർ "അറിയാതെ കണ്ടെത്തിയ ശ്രേണീമീമാംസ (hierarchiology) എന്ന ഗുണകരമായ ശാസ്ത്രത്തിന്റെ കൂടി" അവതരണമാണെന്ന് ഗ്രന്ഥകാരന്മാർ അവകാശപ്പെട്ടിരുന്നു.
പ്രവർത്തനക്ഷമമായതെന്തിനേയും പ്രവർത്തിക്കാതാകുന്നതുവരെ തുടരെ ഉപയോഗിക്കാനുള്ള പ്രവണതയെ സംബന്ധിച്ച സാമാന്യനിയമം തന്നെയാണ് പീറ്റർ തത്ത്വവും അവതരിപ്പിക്കുന്നത്.
അണുശക്തിനിലയങ്ങളുമായി ബന്ധപ്പെട്ട ഒരു കേടുതീർക്കൽ കർമ്മപരിപാടിക്കിടെ വില്യം ആർ. കൊർകോറൻ, വാക്വം ക്ലീനറും മറ്റും പോലുള്ള ഉപകരണങ്ങളുടേയും "സുരക്ഷാവിലയിരുത്തൽ" പോലെയുള്ള ഭരണപരമായ നടപടികളുടേയും കാര്യത്തിൽ ഇത് നിരീക്ഷിച്ചിട്ടുണ്ട്.
ഒരിക്കൽ പ്രവർത്തിച്ചതിനെ, അതിന്റെ പ്രവർത്തനപരിധിക്കപ്പുറം പോലും, അത് പരാജയപ്പെടും വരെ ഉപയോഗിച്ചുകൊണ്ടിരിക്കാനുള്ള പ്രലോഭനം വലുതാണ്.
അതേ ആശയം മനുഷ്യവ്യക്തികളുടെ കാര്യത്തിൽ അവതരിപ്പിക്കുകയാണ് പീറ്റർ തത്ത്വം.
ഉയർന്ന സ്ഥാനത്ത് ജോലിക്കാരൻ കഴിവില്ലാത്തവനാകുന്നത് അതിന്റെ ഉത്തരവാദിത്തങ്ങൾ കൂടുതൽ ബുദ്ധിമുട്ടുള്ളതായതു കൊണ്ടായിരിക്കണമെന്നില്ല.
അയാൾ നേരത്തേ സാമർത്ഥ്യം കാട്ടിയ ജോലിയ്ക്ക് വേണ്ടിയിരുന്നതിൽ നിന്നു വ്യത്യസ്തമായ ചാതുര്യങ്ങൾ ആവശ്യപ്പെടുന്ന ജോലിയാണ് പുതിയതെന്നതാകാം കാരണം.
ഉദാഹരണമായി സ്വന്തം ജോലിയിൽ ശോഭിച്ച ഒരു ഫാക്ടറി തൊഴിലാളി മാനേജരുടെ തലത്തിലേയ്ക്ക് ഉയർത്തപ്പെടുമ്പോൾ പഴയ ജോലിയിൽ ശോഭിക്കാൻ അയാളെ സഹായിച്ച കഴിവുകൾ പുതിയ ജോലിയിൽ പ്രസക്തമാകണമെന്നില്ല.
ശ്രേണീവ്യവസ്ഥകളിലെ അംഗങ്ങളെ അവരുടെ കഴിവിന്റെ പരമാവധി തലം വരെ മാത്രം ഉയർത്തുക; അതിനപ്പുറം കഴിവുകേടിന്റെ തലത്തിലേയ്ക്ക് ഉയർത്താതിരിക്കുക എന്ന നിലപാട് പീറ്റർ തത്ത്വത്തിൽ നിന്നു കിട്ടുന്ന ഉൾക്കാഴ്ചയുടെ പ്രയോഗമാകുന്നു.
ഒരു ജോലിക്കാരന് പുതിയ സ്ഥാനത്തിന്റെ ഉത്തരവാദിത്തങ്ങൾ നിർവഹിക്കാൻ പ്രാപ്തിയുണ്ടോയെന്ന് ഇപ്പോഴത്തെ സ്ഥാനത്തെ പ്രവർത്തനങ്ങൾ വിലയിരുത്തി മനസ്സിലാക്കിയ ശേഷം മാത്രം  കയറ്റം നൽകുക എന്നാണ് ഇതിനർത്ഥം.
പ്രായോഗികതലത്തിൽ ഇത് താഴേപ്പറയുന്ന നയങ്ങളിലേയ്ക്ക് നയിച്ചേക്കാം.
ഇപ്പോഴത്തെ ജോലിയോട് പ്രതിബദ്ധത കാട്ടുന്നവരെ അതിന്റെ പേരിൽ മാത്രം ഉയർത്താതിരിക്കുക.
പ്രതിബദ്ധതയ്ക്കു പ്രതിഫലമായി വേണമെങ്കിൽ ശമ്പളവർദ്ധനവ് ആകാം.
ഉയർച്ച കൊടുക്കുന്നതിനു മുൻപ് പുതിയ സ്ഥാനത്തെ ഉത്തരവാദിത്തങ്ങളിൽ പരിശീലനം നൽകുക.
കഴിവുകേടുകൾ ജോലിക്കയറ്റത്തിനു ശേഷം എന്നതിനു പകരം അതിനു മുൻപ് കണ്ടെത്താൻ പരിശീലനകാലം അവസരമാകുന്നു.
വർഗ്ഗ-ജാതികളിലൂന്നിയ വ്യവസ്ഥകളിൽ കഴിവുകേടിന്റെ പ്രശ്നം ഒഴിവാക്കാൻ എളുപ്പമാണെന്നും പീറ്റർ ചൂണ്ടിക്കാട്ടി.
അത്തരം വ്യവസ്ഥകളിൽ, താഴേക്കിട കഴിവുകൾ ആവശ്യപ്പെടുന്ന ജോലികളിലുള്ള വ്യക്തികൾ ഉയർന്ന കഴിവുകൾ വേണ്ട മേലേക്കിട ജോലികളിലേയ്ക്ക് ഉയർത്തപ്പെടുന്നില്ല.
അത്തരം ജോലികൾ അവയ്ക്കു മതിയായ കഴിവുകൾ ഉള്ള മറ്റൊരു വർഗ്ഗം വ്യക്തികൾക്കായി മാറ്റിവച്ചിരിക്കും.
"സ്തൂപത്തിന്റെ ഉച്ചിയില്" ‍(Top of the Pyramid) തുടക്കം കിട്ടാനുള്ള സാധ്യത മൂലം, അത്തരം ജോലികൾ കൂടുതൽ കഴിവുള്ളവരെ ആകർഷിക്കുകയും ചെയ്യും.
താഴേക്കിടയിൽ നിന്നു തുടങ്ങിയുള്ള ജോലിക്കയറ്റങ്ങളിലൂടെയാകുമ്പോൾ, അവർ ഉച്ചിയിൽ ഒരിക്കലും എത്താതിരിക്കാനാണ് സാധ്യത.
അതിനാൽ വർഗ്ഗ-ജാതികളെ ആശ്രയിക്കുന്ന ശ്രേണികൾ വർഗ്ഗരഹിതവും, അവസരസമത്വത്തെ ആശ്രയിക്കുന്നതുമായ ശ്രേണികളേക്കാൾ പ്രവർത്തനക്ഷമത കാട്ടുന്നു.
ഈ ആശയത്തെ പിന്തുടരുന്ന ചില സ്ഥാപനങ്ങൾ, സാങ്കേതികജോലികൾ ചെയ്യുന്ന വ്യക്തികളെ അവരുടെ വിരുതിന്റെ പേരിൽ മാനിക്കുന്നതിനൊപ്പം അവർ മാനേജർമാരെന്ന നിലയിൽ വിജയിക്കാനാവില്ലെന്ന് കരുതുന്നു.
അതിനാൽ, അവർക്കു മാത്രമായി ഒരു സമാന്തര വിഭാഗം സൃഷ്ടിച്ച് മാനേജർമാരുടെ ചുമതലകൾ നൽകാതെ മാനേജർമാരുടേതിന് സമാനമായ പദവിയും വേതനവും നൽകുകയാണ് ഈ സ്ഥാപനങ്ങളുടെ രീതി.
ശ്രേണീശാസ്ത്രം
പീറ്റർ തത്ത്വം കണ്ടെത്തിയ പീറ്റർ തന്നെ, മനുഷ്യസമൂഹത്തിലെ ശ്രേണീബദ്ധമായ സംഘടനാവ്യവസ്ഥകളുടെ അടിസ്ഥാനതത്ത്വങ്ങളെ സംബന്ധിക്കുന്ന "ശ്രേണീശാസ്ത്രം"  എന്നാ വിജ്ഞാനശാഖ കണ്ടെത്തിയതായും അവകാശപ്പെട്ടു.
(പീറ്റർ) തത്ത്വം രൂപപ്പെടുത്തി കഴിഞ്ഞപ്പോൾ, അധികാരശ്രേണികളുടെ പഠനമായ ശ്രേണീശാസ്ത്രം എന്ന വിജ്ഞാനശാഖ "അവിചാരിതമായി" കണ്ടെത്തിയതായി ഞാൻ മനസ്സിലാക്കി.
അധികാരശ്രേണി എന്ന പദം നേരത്തേ ഉപയോഗിച്ചിരുന്നത്, സഭാഭരണത്തിലെ പുരോഹിതന്മാരുടെ ശ്രേണികൾ ചേർന്ന സം‌വിധാനത്തെ ഉദ്ദേശിച്ചാണ്.
എന്നാൽ ഇന്നത്തെ അതിന്റെ പ്രയോഗം, പല തലങ്ങളിലെ പദവികളിലും വർഗ്ഗങ്ങളിലും ഉൾപ്പെട്ട വ്യക്തികൾ ചേർന്ന ഏതു സംഘടനയെ ഉദ്ദേശിച്ചും ആകാം.
താരതമ്യേന അടുത്തകാലത്ത് ജന്മമെടുത്ത വിജ്ഞാനശാഖയാണെങ്കിലും  ശ്രേണീശാസ്ത്രത്തിന് പൊതു-സ്വകാര്യമേഖലകളിലെ  ഭരണസം‌വിധാനങ്ങളിൽ വലിയ പ്രസക്തിയുണ്ട്.
— ഡോക്ടർ ലോറൻസ് ജെ. പീറ്റർ, റെയ്‌മണ്ട് ഹൾ എന്നിവർ, പീറ്റർ തത്ത്വം: എന്തുകൊണ്ട് എല്ലാം എപ്പോഴും കുഴപ്പത്തിലാകുന്നു.
ജനകീയസംസ്കൃതിയിൽ
നിത്യജീവിതത്തിൽ നിന്നുള്ള ഉദാഹരണങ്ങളും മനുഷ്യസഭാവത്തിന്റെ ചിന്തോദ്ദീപകമായ  വിശദീകരണങ്ങളും ഉൾപ്പെടുന്ന പീറ്ററുടെ ഗ്രന്ഥം ജനകീയസംസ്കൃതിയെ സ്വാധീനിച്ചിട്ടുണ്ട്.
അമേരിക്കൻ കോമിക് ചിത്രപരമ്പരയായ ദിൽബർട്ട് , ഓഫീസ് സ്പേസ് എന്ന ചലച്ചിത്രം, ദ ഓഫീസ് എന്ന ടെലിവിഷൻ പരമ്പര തുടങ്ങിയവയിലെല്ലാം പീറ്റർ തത്ത്വം പ്രതിഫലിച്ചിട്ടുണ്ട്.
സ്കോട്ട് ആദംസിന്റെ കോമിക്ക് സ്ട്രിപ് പരമ്പരയായ ദിൽബർട്ടിലെ "ദിൽബർട്ട് തത്ത്വം" പീറ്റർ തത്ത്വത്തിന്റെ മറ്റൊരു രൂപമാണ്: യാതൊരു കാര്യക്ഷമതയുമില്ലാത്ത ജോലിക്കാർ സൃഷ്ടിച്ചേക്കാവുന്ന അപകടം ഒഴിവാക്കാനായി സ്ഥാപനങ്ങൾ അവരെ മാനേജർ പദവിയിലേയ്ക്ക് ഉയർത്തി മാറ്റിനിർത്തുന്നു എന്നാണ് ദിൽബർട്ട് തത്ത്വം പറയുന്നത്.
പീറ്റർ തത്ത്വമനുസരിച്ച്, സ്ഥാനക്കയറ്റങ്ങൾക്കൊടുവിൽ കാര്യക്ഷമതയില്ലായ്മയിലെത്തുന്ന വ്യക്തി നേരത്തേ കാര്യക്ഷമത കാട്ടിയിരുന്നു.
ദിൽബർട്ട് തത്ത്വത്തിൽ സ്ഥാനക്കയറ്റം കിട്ടുന്ന വ്യക്തി ഒരിക്കലും കാര്യക്ഷമത കാട്ടിയിട്ടില്ലാത്തയാളാണ്.
ഒരു സ്ഥാപനത്തിൽ ഒരേസമയം ദിൽബർട്ട് തത്ത്വവും പീറ്റർ തത്ത്വവും പ്രവർത്തിച്ചുകൂടെന്നില്ല.
പീറ്റർ തത്ത്വത്തിന്റെ നാല്പതാം വാർഷികത്തോടനുബന്ധിച്ച്, പീറ്ററുടെ ഗ്രന്ഥം പുനപ്രസാധനം ചെയ്യുന്നുണ്ടെന്ന്  2009 ഏപ്രിൽ മാസം അറിയിപ്പുണ്ടായി.
അവലംബം ↑ ഊർജ്ജതന്ത്രവും സമൂഹവും - പീറ്റർ തത്ത്വത്തിന്റെ പുനപരിശോധന കമ്പ്യൂട്ടർ ഉപയോഗിച്ചുള്ള ഒരു പഠനം ↑ "Peter Principle."
Encyclopedia of Business.
Jane A. Malonis.
Gale Cengage, 2000.
2009 2006.
3 Dec ↑ The Peter Principle: A Theory of Decline, Edward P. Lazear, Hoover Institution and  Graduate School of Business, Stanford University, A Special Issue of the Journal of Political Economy, നവംബർ 2001 Archived 2007-08-10 at the Wayback Machine .
↑ MSNBC - The Peter Principle’ is ageless as it turns 40 Archived 2012-10-26 at the Wayback Machine .
പീറ്റർ നോക്സ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2021 ഡിസംബർ ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഡി പീറ്റർ നോക്സ് ( Peter Knox)
1871 ൽ ജനിച്ച ഡി. പീറ്റർ നോക്സ് സുവിശേഷ പ്രവർത്തനങ്ങൾക്കായും ജീവകാരുണ്യ പ്രവർത്തികൾക്കായും സ്വയം സമർപ്പിച്ച വ്യക്തിയായിരുന്നു.
വളരെ ചെറിയ പ്രായത്തിൽ തന്നെ  സ്വന്തം ജീവിത നിയോഗം തിരിച്ചറിഞ്ഞ, അദ്ദേഹത്തിൻ്റെ ആദ്യകാലനാമം പത്രോസ് എന്നാണ്.
നാഗർകോവിലിലെ വൈദിക സെമിനാരിയിൽ നിന്നും വൈദിക പഠനം പൂർത്തിയാക്കിയ അദ്ദേഹത്തിന് ,സുവിശേഷ പ്രവർത്തകനായിരുന്ന, ഇംഗ്ലണ്ട് സ്വദേശി ഫോസ്റ്റർ ആണ് നോക്സ് എന്ന പേര് നൽകിയത്.
ഒരു വൈദിക അധ്യാപകനായാണ് തൻ്റെ പ്രവർത്തനമേഖല അദ്ദേഹം ആരംഭിച്ചത്.
അദ്ദേഹം തന്നെ സ്ഥാപിച്ച ആറയൂർ സിഎസ്ഐ ചർച്ചിലെ ശുശ്രൂഷകനായിട്ടായിരുന്നു വൈദിക ശുശ്രൂഷ മേഖലയുടെ തുടക്കം .
തുടർന്ന് കോടങ്കര ,പാറശാല, പളുകൽ , ഐരേണിപുരം, മാഞ്ചിറ തുടങ്ങിയ പള്ളികളിലെ വിജയകരമായ സേവനത്തിനുശേഷം പളുകൽ സഭയിൽ നിന്നും 1936ൽ വിരമിച്ചു.
1871- 1969
ദാവീദിൻ്റെയും സുന്ദരത്തിൻ്റെയും മകനായി ,തിരുവനന്തപുരം പാറശാലയ്ക്കടുത്ത് ആറയൂരിൽ  ഇടത്തറ കുടുംബത്തിലാണ് അദ്ദേഹം ജനിച്ചത്.
പേതുരു എന്നായിരുന്നു യഥാർത്ഥ പേര്.
പത്രോസ് എന്നതിൻ്റെ തമിഴ് ഉച്ചാരണം ആണ് പേതുരു.
നോക്സ് (Knox) എന്ന പേര് ലഭിച്ചപ്പോൾ പത്രോസ്, പീറ്റർ ആയി മാറുകയും അദ്ദേഹം പീറ്റർ നോക്സ് എന്ന പേരിൽ അറിയപ്പെടുകയും ചെയ്തു .
ഭാര്യ ജ്ഞാനസുന്ദരി .
മൂന്ന് പെൺകുട്ടികളും ആറ് ആൺകുട്ടികളും അടങ്ങുന്ന ഒൻപത് മക്കൾ.
നാഗർകോവിലിലെ വൈദിക സെമിനാരിയിൽ നിന്നും വൈദിക വിദ്യാഭ്യാസം.
ഇന്ന് ആറയൂർ ഡിസ്ട്രിക്ട് ചർച്ച് ആയി അറിയപ്പെടുന്ന ആറയൂർ സിഎസ്ഐ പള്ളി സ്ഥാപിച്ചത് പീറ്റർ നോക്സ് ആണ്.
ആറയൂർ
ഉൾപ്പെടെ കോടങ്കര, പാറശ്ശാല, പളുകൽ, ഐരേണിപുരം , പൂവത്തൂർ ,മാഞ്ചിറ,  കുന്നത്തൂർ ,കാക്കറവിള എന്നീ സഭകളിൽ ശുശ്രൂഷകനായി പ്രവർത്തിക്കുകയും ജനങ്ങളുടെ ആത്മീയോന്നതിക്ക് വേണ്ടി പ്രയത്നിക്കുകയും ചെയ്തു.
പളുകൽ സഭയിലെ ശുശ്രൂഷ യിൽ നിന്ന് വിരമിച്ച ശേഷം സി എസ് ഐ അമരവിള യിൽ റവ: ഡി.എസ് സഹായദാസിനെ ശുശ്രൂഷ യിൽ സഹായിച്ചിരുന്നു.
പീറ്റർ നോർട്ടൺ ഇംഗ്ലീഷ് വിലാസം https://ml.wikipedia.org/wiki/Peter_Norton പീറ്റർ നോർട്ടൺ - പുസ്തകത്തിന്റെ പുറംചട്ടയിൽ
പീറ്റർ നോർട്ടൺ (ജനനം നവംബർ 14, 1943) ഒരു അമേരിക്കൻ വിവരസാങ്കേതിക വിദഗ്ദ്ധനും, എഴുത്തുകാരനും, കലാതൽപ്പരനും, സാമൂഹിക സേവകനുമാകുന്നു.